section_heading: Povijest
paragraph_text: Nakon dužeg boravka u trećoj ligi, Cesena se s vremenom plasira u drugu ligu, dok se u sezoni 2005./06. pojavljuje kao kandidat za plasman u Serie A. Naime, osvojenim 6. mjestom u Serie B, Cesena je izborila play-off doigravanje. Kao najgori mogući scenarij, Cesena je izgubila u play-offu, sljedeće sezone za dlaku je izbjegla ponovno ispadanje u treću ligu, dok u sezoni 2007./08. ispadaju u Serie C1. U Serie C1, Cesena započinje s Pierpaolo Bisolijem kao trenerom momčadi. Tijekom te sezone, Cesena se brzo pojavljuje kao glavni kandidat za direktni plasman u Serie B. Glavni protukandidat za preotimanje prvog mjesta Ceseni bila je momčad Pro Patria. U zadnjem kolu, Cesena je odigrala 0:0 s Hellas Veronom, dok je Pro Patria istim rezultatom završila utakmicu s Padovom. Tim povoljnim ishodom, Cesena osigurava 1. mjesto u prvenstvu i direktni plasman u Serie B.<ref>